### Beslutninger

Et flertal i udvalget kunne tiltræde indstillingen i overensstemmelse med Magistratens anbefaling.

Yrsa Karlsen, Naja Knudsen, Emil Paulsen og Karlo Jørgensen kunne tiltræde indstillingen.

Tim Østergaard og Verner Johansen kunne ikke tiltræde indstillingen.

Curt Holst var forhindret i at deltage i udvalgets behandling af sagen den 7. maj 2025.

###

.

### Resume

Lokalplan nr. 1235 er udarbejdet som en opfølgning på et forbud efter planlovens § 14 mod nedrivning af den bevaringsværdige præstebolig på [adresse] i Mårslet.

Teknik og Miljø nedlagde forbuddet i november 2023.

For at håndhæve forbuddet mod nedrivning kræves nærværende bevarende lokalplan, som har til formål at sikre bevaringen af den eksisterende præstebolig, da den er et væsentligt element i det oplevede kulturmiljø langs [adresse] i Mårslet.

Forslag til lokalplan 1235 har været i offentlig høring fra den 6. november 2024 til 8. januar 2025. I høringsperioden er modtaget to høringssvar imod bevaring af præsteboligen. Høringssvarene har ikke givet anledning til ændringer i lokalplanen.

Lokalplanens politiske behandling har indtil nu forløbet som en C-lokalplan i henhold til administrationsgrundlag for lokalplaner, godkendt af [adresse] den 9. juni 2021. Dette med baggrund i, at planen er i overensstemmelse med Kommuneplanen. I forløbet for godkendelse af lokalplanen, som konsekvens af den politiske interesse i bevaringssager blev det besluttet, at endelig vedtagelse af lokalplanen skal varetages af Byrådet.

### Beslutningspunkter

Det indstilles:

At 1) Lokalplan 1235 vedtages endeligt

At 2) De indkomne høringssvar besvares, som det fremgår af punkt 5.2.

### Borgmesterens Afdelings påtegning

Fremsendes til Magistraten. Borgmesterens Afdeling bemærker, at der er tale om en lokalplan for én bygning, som ikke skal forelægges byrådet iht. til styrelsesvedtægten. Der anvendes således betydelige administrative ressourcer, der kunne være anvendt til at udarbejde og godkende øvrige lokalplaner. Såfremt C-lokalplaner eller lokalplaner for enkelte bygninger fremover forelægges byrådet, må det forventes at medføre endnu længere sagsbehandlingstid for øvrige lokalplaner. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 18-03-2025

Nicklas Mikkelsen: 11

Fremsendes til [adresse] med bemærkning, at Magistraten i mødet den 18. marts 2025 anbefaler, at byrådet tiltræder Magistratsafdelingen for Teknik og Miljøs indstilling af 6. marts 2025.

Socialdemokratiet tog forbehold.

Udvalg: [adresse]

Dato: 26-03-2025

Nicklas Mikkelsen: 16

Fremsendes til Teknisk Udvalg til behandling i henhold til beslutning i byrådets møde den 26. marts 2025.

Udvalg: Teknisk Udvalg

Dato: 28-04-2025

Nicklas Mikkelsen: 3

Der var foretræde fra Mårslet Menighedsråd og [adresse]. Herefter drøftede udvalget sagen og besluttede at udsætte dens konklusion til næste udvalgsmøde.